اوپیک فیصلے سے امریکیوں کو شکست ہوئی : صدر مملکت

اسلامی جمہوریہ ایران کے صدر نے کہا ہے کہ تیل برآمد کرنے والے ممالک کی تنظیم اوپیک کے حالیہ فیصلے سے امریکی انتظامیہ کو ایک اور شکست ہوئی ہے.

خبر کا کوڈ: 3178

تاریخ: 11 December 2018 - 14:12

مقدس دفاع نیوز ایجنسی کی رپورٹ کے مطابق، اسلامی جمہوریہ ایران کے صدرحسن روحانی نے گزشتہ روز تہران میں کابینہ کے اجلاس سے خطاب کرتے ہوئے کہا کہ امریکی مداخلت کے سامنے اوپیک ممالک کی مزاحمت قابل قدر ہے.

صدر مملکت کا کہنا تھا کہ امریکہ نے اوپیک معاملات میں مداخلت اور تیل پیداوار کو متاثر کرنے کی کوششں کی لیکن اوپیک ممالک کے تعاون بالخصوص ایرانی حکومت کی موثر حکمت عملی سے امریکیوں کو شکست ہوئی.

اس اجلاس میں ایرانی وزیر تیل نے اوپیک تنظیم کے حالیہ اجلاس سے متعلق رپورٹ پیش کی جس پر ڈاکٹر روحانی نے حکومتی پالیسی بالخصوص وزیر تیل کی کوششوں کو سراہا.

یاد رہے کہ آسٹریا کے دارالحکومت ویانا میں اوپیک ممالک کے دو روزہ طویل مذاکرات کے بعد اس بات سے اتفاق کیا گیا تھا کہ اوپیک اراکین 8 لاکھ اور نان اوپیک ممبران 4 لاکھ بیرل تیل اپنی پیداوار سے کم کریں گے.

پیغام کا اختتام/